Trapp

En **trapp** er en samling trinn som fører opp eller ned i høyde, på steder hvor det er upraktisk med en skråning eller en rampe. En tre- og metalltrapp er oftest oppbygd av sidevanger og trinn.

## Oppbygning
For å ivareta ergonomi og sikkerhet er det noen regler for hvordan en trapp skal bygges. Målene skal sikre at trappene ikke blir for bratte, for smale eller for uregelmessige.
* Høydeforskjellen mellom trinnene kalles opptrinn. Maksimalt opptrinn bør være 20&nbsp;cm og det bør ikke være under 11 cm. Et godt opptrinn ligger mellom 12 og 18&nbsp;cm.
* Den horisontale flaten på trinnet heter trinndybde eller inntrinn. Den minimale trinndybde er 26&nbsp;cm inklusiv utstikk (utheng eller trinnese) over det underliggende trinnet. I en svingtrapp bør ikke trinndybden innerst i svingen være under 10 cm. En normal trinndybde er mellom 28 og 36&nbsp;cm. Utstikket bør være mellom 2 og 3&nbsp;cm, er det mer kan man snuble i det.
* En god trapp har en stigningsvinkel på mellom 17° og 30°.

Ved å bestemme maksimum høyde og minimum dybde, definerer man også en maksimal helning for trappen. For trapper i private hjem, kan man ofte akseptere en større helning enn på offentlig tilgjengelige steder, men en trapp bør være god å gå i noe en bratt trapp ikke er. Innvendige trapper kan være litt brattere enn utvendige trapper, uten at dette virker ubehagelig. Alle trinnene i trappen skal ha samme opptrinn, også første og siste trinn og trinn til repos.
### «Trappeformelen» for trinnhøyde og -dybde

«Trappeformelen» er en tommelfingerregel på en god trapp er å følge *2 x opptrinn + 1 x inntrinn = 62 cm ±2 cm*. Hvis det er en trinnhøyde på 18,5&nbsp;cm, må trinndybde være 25&nbsp;cm (2x18,5=37 +25=62). Trappeformelen er avledet av gjennomsnittlig skrittlengde. I en slak terrengtrapp med lave opptrinn og lange inntrinn går en noe raskere, derfor bør en øke «62» noe, opp mot 65&nbsp;cm for en utetrapp, og minske den noe for en bratt leider.

### Trinnbredde
Bredden på en trapp er også vesentlig, og skal sikre en god tilgjengelighet i trappen. En innendørs rett trapp bør ha en bredde på minst 80&nbsp;cm, og har trappen en vinkel eller er buet bør den ha en bredde på minst 90&nbsp;cm. Utendørs trapper bør ha en bredde på 110&nbsp;cm for å være behagelige å bruke.

### Rekkverk
Rekkverk skal brukes for alle trapper som har en total høydeforskjell over 50&nbsp;cm, og det bør være rekkverk på begge sidene av trappene slik at man har noe å ta seg for hvis man mister balansen. Ribbene i gelenderet skal ikke ha større avstand enn 10&nbsp;cm for å hindre at barn får hodet mellom ribbene, og bør bestå av vertikale spiler slik at det blir vanskelig å klatre i rekkverket. Avstanden mellom overkant av rekkverket og forkant av trinnet skal være minimum 90&nbsp;cm. I offentlige bygg skal det være ett rekkverk/håndlist på hver side av trappen i to høyder, med det ene cirka 90&nbsp;cm over trinnet og det andre cirka 70&nbsp;cm over trinnet (beregnet på barn). I tillegg skal håndlisten være rund og malt i en kontrastfarge for godt og synlig grep.

## Typer av trapper

;Rett trapp: En trapp som ikke svinger.
;Svingtrapp: En trapp som svinger, og har trappetrinn (stigning) hele veien.
;Repostrapp: En trapp med et eller flere repos, ofte med sving (L-trapp eller U-trapp).
;Spiraltrapp eller vindeltrapp: En trapp som sirkler seg rundt en sentral påle. Tar mindre gulvplass, men kan være utfordrende å gå i grunnet varierende trinndybde.
;Sambatrapp: En trapp som har kort trinndybde på den ene siden, vekselvis på annethvert trinn. Gjør det mulig med en brattere trapp som tar mindre plass grunnet mindre trinndybde. Kan være utfordrende å gå i men brukes en del på hytter.
;Rulletrapp
: En trapp som beveger seg, og kan frakte stillestående personer.


WinderStairs.png|Svingtrapp
Flight steps (PSF).png|Repostrapp
Newel stair (PSF).png|Vindeltrapp
Treppe Leipziger.png|Sambatrapp



Fil:Schody_proste_jednobiegowe.png|Rett trapp
Fil:Schody_dwubiegowe_powrotne.png|Halvsvingtrapp med repos
Fil:Schody_trojbiegowe_lamane.png|To kvartsvingtrapper med repos
Fil:Schody_lamane_czterobiegowe.png|Flere kvartsvingtrapper med repos
Fil:Schody_zabiegowe.png|Kvartsvingtrapp med vindel
Fil:Schody_rozdzielne.png|Repostrapp som deler seg
Fil:Schody_wachlarzowe.png|Viftetrapp
Fil:Schody_krete.png|Spiraltrapp (større diameter enn spindeltrapp)


### Andre henseender
Inntrinn skal ha sklisikker overflate.

Fri høyde over trappen bør være minimum 2,1 m. 

Dører skal ikke åpnes ut over en trapp.

For utendørs trapper i Norge, bør man tenke på å lage trinnene med et lite fall utover (ca. 1:50). Slik at vann kan renne av og ikke danne tykk is i frostperioden.

## Bildegalleri

Fil:Step by Step.jpg|Trapp i Pinnacles nasjonalpark
Fil:La Gran Pyramide.jpg|Trapp i La gran pyramide i Mexico
Fil:2021 01 31 staircase with external heating mats to melt snow. Location Mauritz Hansens street 4, Trondheim, Norway.jpg|Oppvarmet trapp for å smelte snø i Trondheim
Fil:Endlose Treppe KPMG Muenchen.JPG|Trapp utenfor KPMG-bygget i München
Fil:Ole Bull's villa entrance stairs.jpg|Inngangstrapp i Ole Bulls villa
Fil:Lista fyr2.jpg|Noen av de 124 trappetrinnene i Lista fyr.
Fil:Treppe HBK auf Kampnagel.jpg|Spiraltrapp i Hamburg
Fil:Kasyno Szlacheckie we Lwowie (1).jpg|Trapp i Lviv
Fil:Opera Garnier Stairway 2008.JPG|Trapp i Opéra Garnier i Paris
Fil:Spagna - panoramio.jpg|Spansketrappen i Roma
Fil:Sambatreppe-Stufen.JPG|Sambatrapp
Fil:The variable rise stairway in front of The Duomo or Cathedral, next to The Ducal Palace in Urbino, region Marche in Italy.jpg|En ganske uvanlig "variabelt opptrinn" trapp, som også påvirker det visuelle perspektivet (ved Duomoen i Urbino, Italia)


## Referanser


## Se også

* Trapperom
* Trappeheis

* Rulletrapp
* Sherpatrapp

* Repos
* Laksetrapp
* Stige

## Eksterne lenker
* 
* Nordens lengste trapp?
* Norges lengste trapp?